પોલીસે ઘટનાના એક દિવસ બાદ અક્ષતાના પતિ લક્ષ્મીકાંતનું સ્ટેટમેન્ટ રેકૉર્ડ કર્યું હતું. પોલીસને પ્રાથમિક તપાસમાં જાણવા મળ્યું હતું કે લક્ષ્મીકાંતે અનેક વખત તેની પત્ની અક્ષતાને સમજાવી હતી. સાસુ ઉષાબહેન જયારે કિચનમાં કામ માટે આવતાં ત્યારે અક્ષતા તેમને રોકતી હતી. એના જવાબમાં ઉષાબહેન કહેતાં હતાં કે આ મારા દીકરાનું ઘર છે. ઉષાબહેન જ્યારે ટીવી જોતાં ત્યારે અક્ષતા કબાટના મિરર પાસે તૈયાર થવા ઊભી રહી જતી અને એ રીતે સાસુને ટીવી જોવામાં બાધારૂપ બનતી અને એ મુદ્દે પણ બન્ને વચ્ચે ઉગ્ર દલીલબાજી થતી હતી.